গল্লি বয় () হল জোয়া আখতার পরিচালিত ২০১৯ সালের হিন্দি ভাষার সঙ্গীতধর্মী নাট্য চলচ্চিত্র। এর চিত্রনাট্য রচনা করেছেন জোয়া আখতার ও রীমা কাগতি। টাইগার বেবি ও এক্সেল এন্টারটেইনমেন্ট প্রোডাকশন্সের ব্যানারে ছবিটি প্রযোজনা করেছেন রিতেশ সিদ্ধনী, জোয়া আখতার ও ফারহান আখতার। এতে কেন্দ্রীয় চরিত্রে অভিনয় করেছেন রণবীর সিং ও আলিয়া ভাট এবং পার্শ্ব চরিত্রাবলিতে ছিলেন  কাল্কি কেকল্যাঁ, সিদ্ধান্ত চতুর্বেদী, ও বিজয় রাজ। ভারতীয় গলির র‍্যাপ-গায়ক ডিভাইন ও নেয়াজির জীবন থেকে অনুপ্রাণিত চলচ্চিত্রটি মুম্বইয়ের ধরবি বস্তির উদীয়মান র‍্যাপ-গায়কের গল্প নিয়ে নির্মিত।  চলচ্চিত্রটির মূল চিত্রধারণ শুরু হয় ২০১৮ সালের জানুয়ারি মাসে এবং শেষ হয় ২০১৮ সালের এপ্রিল মাসে। ২০১৯ সালের ৯ই ফেব্রুয়ারি বার্লিন আন্তর্জাতিক চলচ্চিত্র উৎসবে চলচ্চিত্রটির উদ্বোধনী প্রদর্শনী হয় এবং ১৫ই ফেব্রুয়ারি প্রেক্ষাগৃহে মুক্তি দেওয়া হয়। মুক্তির পর চলচ্চিত্রটি সমালোচকদের নিকট থেকে ইতিবাচক পর্যালোচনা লাভ করে। বিশ্বব্যাপী ২৩৮ কোটি রুপী আয়কারী চলচ্চিত্রটি ২০১৯ সালের সপ্তম সর্বোচ্চ আয়কারী হিন্দি চলচ্চিত্র। চলচ্চিত্রটিকে ৯২তম একাডেমি পুরস্কারে শ্রেষ্ঠ বিদেশি ভাষার চলচ্চিত্র বিভাগে ভারত থেকে নিবেদন করা হয়, কিন্তু চলচ্চিত্রটি চূড়ান্ত বিভাগে মনোনয়ন পায়নি। তবে চলচ্চিত্রটি রেকর্ড সংখ্যক ১৩টি ফিল্মফেয়ার পুরস্কার অর্জন করে, তন্মধ্যে রয়েছে শ্রেষ্ঠ চলচ্চিত্র, শ্রেষ্ঠ পরিচালক (জোয়া আখতার), শ্রেষ্ঠ অভিনেতা (রণবীর সিং), শ্রেষ্ঠ অভিনেত্রী (আলিয়া ভাট)।  কুশীলব   রণবীর সিং - মুরাদ আহমেদ ওরফে গলি বয়  আলিয়া ভাট - সাফিনা ফিরদৌসী  সিদ্ধান্ত চতুর্বেদী - শ্রীকান্ত ভোসলে ওরফে এমসি শের  বিজয় রাজ - আফতাব আহমেদ  বিজয় বর্মা - মঈন আরিফ  অম্রুতা সুভাষ - রাজিয়া আহমেদ  ইখলাক খান - নাসির ফিরদৌসী, সাফিনার বাবা  শিবা চড্ডা - হামিদা ফিরদৌসী, সাফিনার মা  কাল্কি কেকল্যাঁ - শ্বেতা ওরফে স্কাই  অয়ন জুবায়ের রহমানি - সাফিনার ভাই  রাহুল পিস্কে - দাদী  নকুল রোশন সহদেব - সালমান  শ্রুতি চৌহান - মায়া  বিজয় মৌর্য - আতিক খান, মুরাদের চাচা  সৃষ্টি শ্রীবাস্তব - আলবিনা দাদারকর  মালিকা সিং - সুহানী  টিনা ভাটিয়া - পারভিন  রাহিল গিলানি - ঋষি  রাহুল সাহানি - শাহ রুল  স্বার কাম্বলে - সুহাইল  চৈতন্য শর্মা - এমসি চেকমেট  জসলিন রয়্যাল - জুহি  মাইকেলা তানবর - জেমা  কুব্রা সেঠ - স্কারলেট  মাঞ্জ মুসিক - স্বয়ং  এমিওয়ে বান্টাই - স্বয়ং  ওমি কশ্যপ - গাড়ি চালক  রাজা কুমারি - স্বয়ং  নির্মাণ জোয়া আখতার মুম্বই ভিত্তিক এমসি, নিয়াজী ও ডিভাইনের সাথে আলোচনা করে একজন উদীয়মান র‍্যাপারের গল্প এবং তার যাত্রায় তার পারিপার্শ্বিকতার প্রভাবের গল্প। ২০১৮ সালের জানুয়ারি মাসে চলচ্চিত্রটির প্রধান চিত্রগ্রহণ শুরু হয়, এবং ২০১৮ সালের এপ্রিল মাসে শুটিং শেষ হয়। মার্কিন র‍্যাপার ন্যাস এই চলচ্চিত্রটির নির্বাহী প্রযোজক।  প্রচারণা ও মুক্তি আলিয়া ভাট নিশ্চিত করেন যে ২০১৯ সালের ১৪ই ফেব্রুয়ারি গলি বয় মুক্তি পাবে। ২০১৯ সালের ১লা জানুয়ারি চলচ্চিত্রটির প্রথম দর্শন দাপ্তরিক পোস্টার প্রকাশিত হয় এবং পুনরায় নিশ্চিত করা হয় যে এটি ২০১৯ সালের ১৪ই ফেব্রুয়ারি মুক্তি পাবে। ২০১৯ সালের ২রা জানুয়ারি প্রধান অভিনয়শিল্পী-সংবলিত আরও দুটি প্রেক্ষাগৃহে ব্যবহার উপযোগী পোস্টার প্রকাশিত হয়। ২০১৯ সালের ৪ঠা জানুয়ারি একটি ছোট টিজারের মধ্য দিয়ে ট্রেইলার প্রকাশের ঘোষণা দেওয়া হয়। টিজারটিতে রণবীর সিংকে র‍্যাপ করতে দেখা যায়। ২০১৯ সালের ৯ই জানুয়ারি চলচ্চিত্রটির দাপ্তরিক ট্রেইলার প্রকাশিত হয়। চলচ্চিত্রটি ৬৯তম বার্লিন আন্তর্জাতিক চলচ্চিত্র উৎসবের বার্লিনালে বিশেষ বিভাগের জন্য নির্বাচিত হয় এবং ২০১৯ সালের ৯ই ফেব্রুয়ারি এই উৎসবে চলচ্চিত্রটির উদ্বোধনী প্রদর্শনী হয়। চলচ্চিত্রটি ২০১৯ সালের ১৪ই ফেব্রুয়ারি ভারতে ৩,৩৪০টি পর্দায় এবং দেশের বাইরে ৭৫১টি পর্দাসহ বিশ্বব্যাপী ৪,১০১টি পর্দায় মুক্তি দেওয়া হয়।  মূল্যায়ন সমালোচনামূলক প্রতিক্রিয়া গল্লি বয় চলচ্চিত্রটি সমালোচকদের নিকট থেকে ইতিবাচক প্রতিক্রিয়া অর্জন করেছে, বিশেষ করে জোয়া আখতারের পরিচালনা, বিজয় মৌর্যের সংলাপ, এবং রণবীর সিং, সিদ্ধান্ত চতুর্বেদী ও আলিয়া ভাটের অভিনয় প্রশংসিত হয়েছে। পর্যালোচনা ভিত্তিক ওয়েবসাইট রটেন টম্যাটোসে ২১টি পর্যালোচনার ভিত্তিতে ৮.৩/১০ গড় রেটিং অনুসারে চলচ্চিত্রটির রেটিং স্কোর ৯৫%।  ফার্স্টপোস্ট-এর আন্না এম. এম. ভেটিক্যাড গল্লি বয় চলচ্চিত্রটিকে পাঁচ তারকার মধ্যে চার তারকা প্রদান করে এবং লিখে, "জোয়া আখতারের চূড়ান্ত বিদ্রোহদীপ্ত এই চলচ্চিত্রে রণবীর সিং ও আলিয়া ভাট খুবই ভালো করেছেন।" হিন্দুস্তান টাইমস-এর রাজা সেন চলচ্চিত্রটিকে "২০১৯ সালের প্রথম সেরা হিন্দি চলচ্চিত্র" বলে উল্লেখ করেন। অন্যদিকে বলিউড হাঙ্গামার তরণ আদর্শ চলচ্চিত্রটিকে "জোয়া আখতারের এখন পর্যন্ত নির্মিত সেরা চলচ্চিত্র" বলে অভিহিত করেন। দ্য টাইমস অব ইন্ডিয়ার রাচিত গুপ্তা চলচ্চিত্রটিকে চার তারকা প্রদান করেন। রেডিফ.কম-এর সুকন্যা বর্মাও চলচ্চিত্রটিকে চার তারকা প্রদান করেন। অনুপমা চোপড়া মন্তব্য করেন, "সমাপ্তিতে আমার কান্না পেয়ে গিয়েছিল এবং উত্তেজিতভাবে তৃপ্ত হয়েছিলাম, কেবল মুরাদের জন্য নয়, বরং যে সকল চরিত্র আনন্দের সন্ধান পেয়েছে।"  বক্স অফিস গল্লি বয়-এর প্রথম দিনের বক্স অফিস সংগ্রহ ছিল ₹১৯.৪ কোটি। মুক্তির দুই সপ্তাহ পর চলচ্চিত্রটি ₹২২০ কোটি আয় করে। চলচ্চিত্রটি ভারতে ₹১৬৫.৫৮ কোটি এবং দেশের বাইরে $৯.৬ মিলিয়ন (₹৭২.৫৮ কোটি), ফলে এর বিশ্বব্যাপীয় আয় দাঁড়ায় ₹২৪৫.২১ কোটি ($৩৬.৫৫ মিলিয়ন)। এটি ২০১৯ সালের বিশ্বব্যাপী পঞ্চম সর্বোচ্চ আয়কারী বলিউড চলচ্চিত্র এবং দেশের বাইরে সর্বোচ্চ আয়কারী বলিউড চলচ্চিত্র।  তথ্যসূত্র  বহিঃসংযোগ     বলিউড হাঙ্গামায় গল্লি বয়    বিষয়শ্রেণী:২০১৯-এর চলচ্চিত্র বিষয়শ্রেণী:২০১০-এর দশকের সঙ্গীতধর্মী চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:জোয়া আখতার পরিচালিত চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় সঙ্গীতধর্মী চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:ভারতীয় আন্তঃসম্পর্কীয় প্রণয়ধর্মী চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ চলচ্চিত্র বিভাগে স্ক্রিন পুরস্কার বিজয়ী বিষয়শ্রেণী:হুড চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র